CELEX: 62020CN0432
Language: lv
Date: 2020-09-14 00:00:00
Title: Lieta C-432/20: Lūgums sniegt prejudiciālu nolēmumu, ko 2020. gada 14. septembrī iesniedza Verwaltungsgericht Wien (Austrija) – ZK/Landeshauptmann von Wien

16.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 390/24
            
         
      Lūgums sniegt prejudiciālu nolēmumu, ko 2020. gada 14. septembrī iesniedza Verwaltungsgericht Wien (Austrija) – ZK/Landeshauptmann von Wien
      
      (Lieta C-432/20)
      (2020/C 390/34)
      Tiesvedības valoda – vācu
      
         Iesniedzējtiesa
      
      
         Verwaltungsgericht Wien
      
      
         Pamatlietas puses
      
      
         Pieteicējs: ZK
      
         Atbildētājs: Landeshauptmann von Wien
      
      
         Prejudiciālie jautājumi
      
      
                  1)
               
               
                  Vai Direktīvas 2003/109/EK (1) 9. panta 1. punkta c) apakšpunkts ir jāinterpretē tādējādi, ka jebkura pastāvīgā iedzīvotāja – trešās valsts valstspiederīgā fiziska uzturēšanās Kopienas teritorijā divpadsmit secīgu mēnešu posmā, pat ja tā ir bijusi īsa, izslēdz šajā normā paredzēto pastāvīgā iedzīvotāja – trešās valsts valstspiederīgā tiesiskā statusa zaudēšanas iespējamību?
               
            
                  2)
               
               
                  Ja Tiesas atbilde uz pirmo jautājumu ir noliedzoša: kādas kvalitatīvās un/vai kvantitatīvās prasības ir izvirzāmas tam, lai apliecinātu uzturēšanos Kopienas teritorijā secīgu divpadsmit mēnešu posmā un tādējādi novērstu pastāvīgā iedzīvotāja – trešās valsts valstspiederīgā statusa zaudēšanu? Vai uzturēšanās Kopienas teritorijā secīgu divpadsmit mēnešu posmā izslēdz pastāvīgā iedzīvotāja – trešās valsts valstspiederīgā statusa zaudēšanu vienīgi tad, ja attiecīgā trešās valsts valstspiederīgā pastāvīgā dzīvesvieta vai viņa galveno interešu centrs šajā laikposmā bija Kopienas teritorijā?
               
            
                  3)
               
               
                  Vai dalībvalstu tiesību normas, kurās noteikts, ka trešās valsts valstspiederīgais var zaudēt savu pastāvīgā iedzīvotāja tiesisko statusu, ja divpadsmit secīgu mēnešu posmā viņš gan uzturējās Kopienā, tomēr viņam tur nebija nedz pastāvīgās dzīvesvietas, nedz viņa galveno interešu centra, ir saderīgas ar Direktīvas 2003/109/EK 9. panta 1. punkta c) apakšpunktu?
               
            
         (1)  Padomes Direktīva 2003/109/EK (2003. gada 25. novembris) par to trešo valstu pilsoņu statusu, kuri ir kādas dalībvalsts pastāvīgie iedzīvotāji (OV 2004, L 16, 44. lpp.).